8

ISIGIDIMI SAMAXOSA, SEPTEMBER 1, 1881.

KUBAFUNDISI BENKONZO NGENKONZO,  
ABAMHLOPE NABA NTSUNDU.

Nkosi Mhleli,—

Nceda uke undifakele lencwadi kweli pepa lako lidumileyo, ndinendawo endifuna ukufundiswa zona ngabanye abazalwana bam abafundisi namadoda amakulu emizi yawo.

Ngokwenjenje ndilungiselela wonke umblambi wetyalike zika Kristu. Bazalwana bam, zicaka zopezu konke, nize ke ninike ingqondo kwizinto endandizibuza kumadoda amakulu alomzi, ndiwacela ukuba andifundise kuba ndingaziqondi apo zibekisela Kona, kuti bantu bangama kristu. Ngomhla wokuqala ku August, ndabiza amadoda asixenxe amakulu alomzi, efikile kum, ndite, bobawo, nabakuluwe, andinibizeli nto, ndifuna ukumisa indawo ezintatu pambi kwenu, ndinicela njengo mntwana, ukuba nindifundise into eziyitetayo kuti bantu bakoliweyo ezizinto zenziwa emtshatweni yetu bantsundu. Ndizimisile ke ezondawo pambi kwawo.

Eyokuqala. Ndibuze oluduli kuti makristu ukuba luteta ntonina, ndaye ndibuzela ke namaxa umzi wakulo soka, nowakulo ntombi umelene isituba semayile enye, mhla kusa kuya kuba ngumtshato, kuti ukumka kwegala mhlaumbi ukutshona kwalo, ibope inqwelo yakulo soka izele zintombi nabafana kuhanjwe kuvunywa ngokusa okukulu amaculo angcwele enkonzo zika Tixo. Kuyiwa ke kulo ntombi, kube sekuzele apa kulo ntombi, ezinye intombi nabafana. Iti yakusondela inqwelo yakulo myeni noduli lwayo, bapume ke abafazi namaxegwazana beruqa izidwaba nezikumba betsiba, ibe ngumyeyezelo omkulu, ibende ke lonto, kunjalonje, kudibene apa abahedeni nama kristu.

Lube ke oluduli lwakulo soka luzintombi nabafana luyakuti lwakufika luditywe ndlwininye, izindlu ke ezingqukuva azina kambile. Mhla intombi, nditeta ke umtshakazi selesiya emzini wake, uya kufunquka nolwake uduli, ndite ke kulawo madoda ndifuna nindifundisile ezizinto ukuba ziteta ntonina, kuba andikulelanga pakati kwazo.

Indawo yesibini, ndibuzile ukuba iteta ntonina lemali yokukupa umtshakazi endlwini egalelwa lisoka pambi komnyango andule ukutyapa umtshakazi ukupuma ukuya kukwela enqweleni.

Indawo yesitatu, ndibuze efikile umtshakazi emzini wake, lemali ayikupayo yentombi, nenkuko zoyise no ninazala, nokutwesa uyise umnqwazi, onina oziqiya, nobunye ubufedelele, nalemali ayiwisayo umtshakazi pambi kokuba angene endlwini yake, nemali zokudlisa umtshakazi amasi alomzi.

Ndite ke ndagqiba ukuzimisa ezindawo zizintloko zontatu, ngapandle kwezinye ezininzi ebendingazitetayo, ndalindela imfundiso.

Ate ke amadoda, ezindawo zinzulu kwanele ukuba ndizenjenje ukuzimisa pambi kwawo, asake ahlangane odwa, obuya andinike impendulo, sibe siya citakala.

Ngomhla wesine ku August ahlangene; kute ngo 4 o’clock ndaza kubizwa, ndifikile bawise amazwi amabini kum. Elokuqala bate, ngabafundisi, abate makutshatwe ngokwe silungu, ezizinto zizalwa lolutshato lwase mlungwini, kuba xa kutshata abelungu, kudla ngokuti kudaniswe kwenziwe zonke intsholo. Elesibini ilizwi bate, oluduli luvunyelwe kwangabafundisi, kuba bati makubeko abapeleki ke kuhlanganiswe abapeleki ngangenani abatandayo benze ke umqukuqela woduli.

Kunjalonjeke bati abafundisi bokuqala abamisanga mteto wokuti utshato lwama kristu luze luhambe ngomteto otile, kuba kwezindawo zonke kuqutywa oluhlobo lwezindawo ndizibuzayo, ngako okoke bafuna befundisiwe kuqala ngabafundisi bendawo zonke uhlobo lokutshata lwasemlungwini olufanele ama kristu.

Ndite ukupendula, kani yeke yonke into, ndibuzela okwenu makristu, niti ezizinto zenziwayo kulemitshato zilungile na? Bate, abanakuqala bandipendule ngale ndawo bade bamiselwe impato yomtshato wase mlungwini. Kuba bati nokucitwa komtshato lento kungavunywa bonke ubusuku, yinto yabashumayeli nabakokeli abantsundu, abafundisi abamhlope bona bengateti nto.

Ke bazalwana bam, nina bafundisi bezindlu ngezindlu, abamhlope nani bantsundu, nantso ke into iqengqelwa pezu kwamagxalaba etu, uyakuti useyela umhlambi ka Kristu ezintweni zobuhedeni ubukala

KWABA FUNA UMSEBENZI.

INENE elitembekileyo lase Jagersfontein, e Orange Free  
State, lifuna amadoda okumba i Diamond.

Zizo ezi izimeko awoba pantsi kwazo amadoda anjalo.

1. Uyakuvuzwa nge ponti ezine (£4) ngenyanga nokudla  
   ngapezulu: umvuzo lowo ungatunyelwa elusatsheni ukuba kusekutandeni kwawo.
2. Ukwahlulwa kwindimbane yabamnyama ekwase Jagersfontein apo, kuya kwenziwa utango abohlala pakati kwalo  
   ngokutanda kwabo.

KO TITSHALA ABA NTSUNDU.

EMTWAKU (St. Matthew’s) kufunwa o Titshala aba  
Ntsundu. Abanqwenela ukuva ngapezulu ngeli cam

bangabalela ku

REV. CHARLES TABERER,

St. Matthew’s. St. Matthew’s,

August 17, 1881. Keiskama Hoek.

ISIKOLO sase (Buntingville sifuna u Titshala, ongaba  
unesiqiniselo, nofanele ukuba naso, angamkelwa. Ixa

biso okwa ngoku lise yi £50. Oyifunayo indawo leyo mabalele ku,

REV. J. S. MORRIS, August 3rd, 1881. Umtata (Bunting ville.

ngati. Tyilani kwincwadi ye Zenzo zaba Postile 20. verse 28.

Nditemba kwi *Sigidimi* esizayo ndiyakuva imfundiso yezindawo, kumacala ngamacala.

Ndim Omncinane kubo bonke abafundisi

St. Mark’s, August 3, 1881. P. Masiza.

King Williams’ Town, August 6th, 1881.

Mhleli.—

Ka undifakele lemi gcana Nkosi yam. Madodana akowetu kudala siteta apa ngohlanga lwa kowetu ubu pantsi balo ke nali iqinga elifupi ngokwam ukubona masikupe imali yoku lunyusa sonke tina sikuqonda ngati kute nyi kulo ukuze lomali sigqwete ngayo ku Capt. Blyth aqinise umteto kula ma Mfengu apesheya kwe Nciba, kunga biko mntu u hamba ze ati oboniweyo e hamba ze abanjwe akatswe imivimbo ibe 8, nokuba kuse mzini wake xa sekuse mini emva kwe xesha lesi bozo ibeyintambo wonke ke umntu nom hambi wendlela anxibe, akayekwe ama Gcaleka wona ahlale. Lomali ihlanganiswe ide ibe'linani elikulu ukuze omelele u Capt. Blyth ukukupa ama polisa. Mandi qale ndikupe ukuze bati aba bonayo barole nabo. Mna ndirola £1 6s—iponti enesitandatu sesheleni, nifune umntu oyakumane eyi gcina itunyelwa kuye ngabarolayo—umnyaka ube mnye walonto andi gqibi pendulani zinkosi. Sikohliwe apo silala kona ngu cumse betu, ndiya temba kungebiko namnye ohamba ze ngati lunga funda uhlanga lwaku bona ama Mfengu sele ngabe lungu. Mandipeze apo ndobuye ndipose ukuba kuyafuneka. Ndim,

Enoch Booy

Mhleli,— ndifakele lama zwana ambalwana kwelo pepa lama nene. Kuko into engafanelekanga e kangeleka kakubi kuti luhlanga lu ntsundu umntu xeshikweni efundisiwe akufanelekile ukuba maka tshate ne ntombi enga fundanga, ngokuba xa efundisiwe uno kanyo, ne Ngesi limelwe kuku pambukela endlwini yake ngokuba efundisiwe ke. Maliti lakufika intombi inga fundanga iti lonto ibonakale ngobuhlazo pakati kwendlu. Nesoka akufanelekanga ukuba malitshate nentombi efundileyo lingafundanga lona. Isidenge masi tshate nesinye. Isilumko nesinye ukuze ukanyo lwabo luhambe lungahambinzima ngokuba xa intombi inga fundanga iya koyiswa yindlu yomntu ofundisiweyo.

Enye into ndive into emmandi, e pepeni le Sigidimi ngendaba zika Major Malan ukusi shiya kwake eli zweni; sonke sive into emmandi kulo mandla sikuwo ngokuva ukuba umkele enkonzweni yenkosi ka Krestu, yinto emnandi ukumka kwetshawe emhlabeni lakuhamba ngendlela efanelekilkyo. Ndim,

E Mtata, Garner Sojini.

Macibini, August 20, 1881.

Nkosi yam,—

Undinyamezele Nkosi yam; andazi nokuba andingeposisina ngokuba kumhla ndilunguzayo kulomnyango we *Sigidimi* ngenxa yenteto ka Mr. George Frans, ngabashumayeli. Nditi njengokuba ku Nontloko kungeko mshumayeli waka waya emfundweni, abakona bengafundanga nje ngaye, ebeya kutandana ukuba kungabi sashunyayelwa, ngokuba tina sibona eliqela elivela emfundweni ubuninzi balo kukuwucezela lomsebenzi. Abafundileyo baya kuvela pina? kuba no Mr. G. Frans ubonela ekude akavumi ukusondela. Ngoko ke nam nditelela kweliti, makangene ngapakati u Mr. G. Frans, asiyiva into ayitetayo; kanti okunye soyiqonda xa angapakati, asikeva ngoku kuba usenga pandle kokushumayela, akabazi nobunzima bawo lomsebenzi, nobulula bawo, besiya kutanda ke sonke simva eshumayela ku Nontloko apo ahlala kona. Kumadoda amatandatu aku Nontloko ndingati kulusizi olukulu, ukuba kube kuseko amadoda alilela utywala, besingazi ke ukuba angade avele ku Nontloko, ngezimini zanamhla ngokuba kade isiliwa lomfazwe kona, singavuya endaweni yokutetelela utywala etetelela ilizwi lika Tixo ukuba livuke kona. Mandipele apo Nkosi yam.

Ndim

H. Mahonga.

1. Baya kwakelwa isakiwo esifanelekileyo abohambisela pakati kwaso izikonzo ze Nkosi.
2. Iqela elivumayo ukuya lohamba no Titshala owovuzwa nge ponti zontandatu (£6) nokudla kwake, eliqela lobuya ligoduke kuye elinye, njalo njalo.

Onke amadoda angatanda evile ngokungapezulu ngelicam, angeza apa e Lovedale okanyiselwa e Ofisini ye Seminari ngu Mr. Jno. Knox Bokwe.

ISAZISO.

NDIYAZISA kubo bonke abahlobo bam ukuba ndiqale umsebenzi wokuba “*Likaya Lendwendwe”* kwakunye nabasebenzi abalapa (Boarding House) “ e Monti ” bonke abantu abaza “ e Monti ” namhla baya kuti okokuba bafuna upumlo nokonwaba, nokuba zizipina izinto ezikolisa umntu onesimilo  
bazifumane ngokubuza indlu ka

DAVID THOMAS

Hanover Street,

East London.

Yiza kuhlola hleze ugxeke wakuva ngendaba.

Elipepa lishicilelwa E-Lovedale Institution mayela  
kolokuqala enyangeni.